— Дзесяць гадоў таму ўступіў у эксплуатацыю новы жывёлагадоўчы комплекс амаль на тысячу галоў буйной рагатай жывёлы, з якіх 386 — дойныя каровы. Загадваю не толькі гэтым комплексам, а і старой малочна-таварнай фермай на 400 галоў жывёлы, палова з якіх — дойныя каровы. Нагрузка вялікая. Бываюць моманты, калі зніжаюцца надоі. З галоўным заатэхнікам Ірынай Карлоўскай аналізуем сітуацыю і шукаем выйсце. Раімся з дырэктарам Сяргеем Сідорэнкам, як аператыўна выправіць становішча.